                                   Den 22. marts 2021

Kære Statsminister Mette Frederiksen

Et håb om at få børnene ud af Syriens lejre, hvor de har været alt for længe.

Hvorfor skal børnene bære skylden for de voksne's  gerninger ? Det kan ikke være rigtigt.

Jeg beder dig som statsminister, din regering og de folkevalgte, om at vise medfølelse omsorg og handling for børnenes frihed. Hjælp de udsatte børn, lad dem ikke i stikken, men frels dem fra de grusomheder, der herskes i de lejre, hvor de er anbragt. Fritag børnene fra et helvede, som de ikke selv har bedt om, ej heller vidste de skulle blive en del af. I disse lejre sidder mødre og børn fra Danmark og er knuste over at deres drømme ikke bliver hørt.

En mor ville sikkert ønske, at de aldrig havde troet på "at en hellig krig", kunne forsvare de ugerninger, som de vantro hyldede.

En mor, som dig og mig og rundt om i hele verdenen ønsker ikke at børnene er dem, som skal betale for deres barndom, for de voksnes fejltagelser.

Vi er mange som husker vores gamle statsminister, Anker Jørgensen i1990.

Han trodsede alle odds, om at han ikke skulle tage ned til Irak og forhandle med tyrannen Saddan Hussein. Kort sagt, der var mange i folketinget som råbte op.

Anker Jørgensen sagde: Regeringen og EF optræder enøjet i en situation hvor uskyldige mennesker risikerer at blive inddraget i en krig.

Det er en huminitær indsats.

De kom hjem, nogle med vores Statsminister i flyet, tilbage til Danmark. Dryp vis kom de andre også godt hjem.

Det her husker vi, 31 år efter.

Kære Statsminister

Lad ikke din vrede gå udover børnene, så de ikke kommer hjem. Mødrene til børnene, må ikke skilles ad, de er forbundne, som vores børn er forbudne med os.

I kærlighedens navn, ønsker jeg at mit budskab vil røre dit hjerte.

Med venlig hilsen Inger Trier Ramsnæs, på vegne af Støttegruppen børnene hjem fra Syrien NU.

Ps: jeg vil gerne bede om en bekræftelse på, at mit brev er blevet modtaget.